Ella ja kaverit

Ella ja kaverit on Timo Parvelan kirjoittama lastenkirjasarja, jonka päähenkilö on Ella. Sarjan alkuosa ilmestyi helppolukuisessa Kirjava kukko -sarjassa vuonna 1995 ja vuodesta 2003 lähtien sitä on julkaistu erillisinä lastenromaaneina. Kirjasarjasta on tehty elokuvat Ella ja Kaverit (2012), Ella ja kaverit 2 – Paterock (2013) ja Ella ja kaverit – Operaatio Saukko (2025).

 Tarina 
Ella ja kaverit -kirjasarja kertoo Ellasta ja hänen luokkalaisistaan sekä heidän opettajastaan. Sarjan kirjojen tapahtumat liittyvät toisiinsa ja etenevät kirja kirjalta. Kirjojen tapahtumat sijoittuvat erikoisiin paikkoihin, kuten ansakuoppaan, opettajan häämatkalle tai luokkaretkelle väärään kohteeseen. Ella ja kaverit tekevät usein hölmöjä asioita, joista opettaja tai heidän vanhempansa hermostuvat. 

Usein kirjan alussa Ella esittelee itsensä ja kertoo olevansa maailman ainoalla kaksi ja puoli A -luokalla. Hän myös kehuu luokkaansa ja opettajaansa. Ella ja kiristäjä -kirja alkaa Ellan sanoin:Minä olen Ella. Olen ensimmäisellä luokalla. Meillä on mukava luokka ja mukava miesopettaja. Tai oli, sillä opettaja ei ole entisensä.

Ella ja kaverit pitävät usein kokouksia opettajan takapihalla vanhassa linja-autossa. Sieltä he tarkkailevat opettajaa ja hänen perhettään näiden olohuoneen ikkunasta, mutta opettaja sulkee usein verhot. 

 Henkilöt 
Ella
Ella on kaikkien kirjojen nimihenkilö, joka esiintyy kirjoissa minäkertojana. Ella on kaikkien kaveri ja luonteeltaan hyvin puhelias ja nauravainen. Kirjassa Ella ja Pate hän rakastuu Pateen. Ellalla on vaalea tukka. Hän on noin 156 cm pitkä ja fiksu tyttö.

Hanna
Hanna on Ellan paras ystävä, joka on esiintynyt kaikissa kirjoissa. Luonteeltaan Hanna on iloinen, tomera ja suorapuheinen. Hänellä on usein mielipide joka asiaan, vaikkei se kohtaisi muiden mielipiteiden kanssa. Hän aikoo isona opettajaksi tai filmitähdeksi tai molemmiksi. Hannalla on punainen ja kihara tukka.

 Tiina 
Tiina on epätavallisen tavallinen. Hän on luonteeltaan lempeä ja mukava, mutta usein hermostunut. Hänestä koulu on tärkeää, mutta älykkyys ei niinkään. Tiina pitää eläimistä. Tiinalla on lyhyet, ruskeat hiukset ja otsatukka.

Tuukka
Ella arvostaa joka kirjassa Tuukkaa sanoin: "Tuukka on nero". Tuukka on koko luokan viisain oppilas. Hänellä on yleensä ongelman sattuessa suunnitelma, jossa on aina kolme kohtaa: Ensin ryhdytään toimeen. Toista kohtaa kukaan ei ikinä muista. Kolmannessa kohdassa maailma pelastuu. Tuukalla on silmälasit.

Samppa
Samppa on luokan herkin ja pelokkain oppilas, joka itkee usein. Hän on myös luokan epäonnisin. Hän pukeutuu usein Batmaniksi huonolla menestyksellä: "Batmania ei kunnioita enää kukaan". Samppa on myös kateellinen Tuukalle, ja aina oppilaiden pettyessä jostakin Samppa huudahtaa: "Nonni. Minä arvasin!" Sampan mukaan äiti tekee hänen läksynsä. Sampalla on musta pystytukka.

Pate
Ella sanoo usein kirjassa: "Pate on joskus aika outo". Pate Niemi on luokan väriläiskä. Hän ei usein tajua mitään ja kysyy aina jotain hölmöä silloin, kun ei saisi kysyä. Pate on muutenkin kummallinen ja erilainen, mutta silti hauska ja aina iloinen. Hänen tukkansa on oranssi ja kasvaa silmille.

Pukari
Pukari, oikealta nimetään Pertti Ryhänen, on nimensä mukaisesti luokan riitapukari. Hän on pohjimmiltaan kiltti, mutta piilottaa sen kovan kuorensa alle. Hän teki ensiesiintymisensä kirjassa Ella ja Pukari. Pukari uhkaa nenään lyömistä eri sanoin lähes joka asiassa, jos hänen täytyy tehdä jotain. Pukarin tukka on hapsottava ja kärjistä tumma.

Opettaja
Ellan luokan opettajan varsinaista nimeä ei ole koskaan kerrottu (kirjassa Ella ja Paterock opettajan kirjoittamassa yleisönosastokirjoituksessa hänen nimimerkkinsä on "Kelju K."). Opettajalla on kaksi koiraa: Kojo ja Ootti sekä 2 lasta: Anna ja Otso. Opettaja ei oikeasti pidä luokastaan ja yrittää kesäloman tullen päästä heistä eroon. Opettaja päätyy kuitenkin aina tilanteisiin, joissa joutuu kestämään luokkaansa, myös lomalla. Opettaja puhuu usein omituisia asioita, vaikka keskittyykin usein juuri opettamiseen. Hänellä on aina hätävalhe valmiina takataskussaan.

Opettajan vaimo
Ellan opettaja meni naimisiin kirjan Ella ja kiristäjä lopussa. Hänen vaimonsa oikea nimi on Ritva, mutta oppilaat kutsuvat häntä vain opettajan vaimoksi. Hän rauhoittelee usein opettajaa sanomalla nuhtelevalla sävyllä: "Kulta!".

Muut henkilöt
Kirjoissa esiintyy lukuisia sivuhenkilöitä, kuten rehtori (joka on myös Paten äiti), Paavo ja hänen vanhempansa, Paten isä Esko Niemi, Sampan äiti, talonmies, opas, isännöitsijä, rokkikuningatar Elviira sekä Joulupukki ja tämän Muori.

 Sarjan kirjat 
 Kirjava kukko -sarja 








 Lastenromaanit 


















 Ella ja kiristäjä. Kuvitus: Mervi Lindman. Helsinki: Tammi, 2017. 


 Ella teatterissa. Kuvitus: Mervi Lindman. Helsinki: Tammi 2018. .



 Ella ja lopettaja. Kuvitus: Mervi Lindman. Helsinki: Tammi, 2020. 

 Ella ja kaverit etäkoulussa. Kuvitus: Anni Nykänen. Helsinki: Tammi, 2021. 
 Ella ja kaverit papanavanassa. Kuvitus: Anni Nykänen. Helsinki: Tammi, 2021. 
 Ella ja kaverit autiosaarella. Kuvitus: Anni Nykänen. Helsinki: Tammi, 2022. 


 Ella ja kaverit kadonneen tarinan metsästäjinä. Kuvitus: Anni Nykänen. Helsinki: Tammi, 2023. 
 Ella ja kaverit itämeren pelastajina. Kuvitus: Anni Nykänen. Helsinki: Tammi, 2024. 
 Ella ja kaverit tekoälyä terävämpinä. Kuvitus: Anni Nykänen. Helsinki: Tammi, 2024. 

 Kaverikirjat 
 Ella ja kaverit -ekstra (2008)
 Ella ja kaverit juhlatuulella (2010)
 Ella ja kaverit menevät metsään (2013)

 Juhlakirja 
 Ella ja kaverit juhlatuulella

 Yhteisniteet ja kokoelmat 
 Ella ja kaverit 1–3 (2004)
 Ella ja kaverit 4–7 (2005)
  Sisältää kaksi aiemmin Tammen Kultaisessa lukukirjassa julkaistua tarinaa ja yhden uuden.

 Äänikirjat 
 Ella ja kaverit 1–3 (2004)
 Ella ja kaverit 4–7 (2005)
 Ella Lapissa (2007)
 Ella ja jättipotti (2009)
 Ella ja Paterock (2009)
 Ella ja Äf yksi (2010)
 Ella ja kaverit menevät metsään (2013)

 Musiikki-CD 
 Ella ja kaverit. Kaikki laulaa!

 Pate-sarja 
 Paten aikakirjat
 Paten jalkapallokirja
 Paten kalastuskirja
 Pate aarresaarella
 Pate, viidakon kuningas

Lista kopioitu ellakirjat.fi -sivustolta.

 Lähteet 

 Aiheesta muualla 
 Ellakirjat.fi

*